CELEX: 22017D1323
Language: hr
Date: 2016-02-05 00:00:00
Title: Odluka Zajedničkog odbora EGP-a br. 40/2016 od 5. veljače 2016. o izmjeni Protokola 47. (o ukidanju tehničkih prepreka trgovini vinom) uz Sporazum o EGP-u [2017/1323]

20.7.2017   
               
               
                  HR
               
               
                  Službeni list Europske unije
               
               
                  L 189/60
               
            ODLUKA ZAJEDNIČKOG ODBORA EGP-a
      br. 40/2016
      od 5. veljače 2016.
      o izmjeni Protokola 47. (o ukidanju tehničkih prepreka trgovini vinom) uz Sporazum o EGP-u [2017/1323]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1) treba se uključiti u Sporazum o EGP-u.
               
            
                  (2)
               
               
                  Uredbom (EU) br. 1308/2013 stavlja se izvan snage Uredba Vijeća (EZ) br. 1234/2007 (2) koja je uključena u Sporazum o EGP-u i koja se stoga treba isključiti iz njega.
               
            
                  (3)
               
               
                  Ova se Odluka odnosi na zakonodavstvo o vinu. Zakonodavstvo o vinu ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sedmom stavku uvoda Protokola 47. uz Sporazum o EGP-u. Ova se Odluka stoga ne primjenjuje na Lihtenštajn.
               
            
                  (4)
               
               
                  Protokol 47. uz Sporazum o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Tekst točke 8. (Uredba Vijeća (EZ) br. 1234/2007) Dodatka 1. Protokolu 47. uz Sporazum o EGP-u zamjenjuje se sljedećim:
      „32013 R 1308: Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
      Za potrebe ovog Sporazuma odredbe Uredbe sadržavaju sljedeće prilagodbe:
      
                  (a)
               
               
                  primjenjuju se samo sljedeće odredbe Uredbe:
                  
                               
                           
                           
                              članak 1. stavak 2. točka (l), usp. Prilog I. dio XII.,
                           
                        
                               
                           
                           
                              članak 3. stavak 1., usp. Prilog II. dio IV.,
                           
                        
                               
                           
                           
                              članak 75. stavak 3. točke (f), (g), (h), (k) i (m), članak 75. stavak 4. i članak 75. stavak 5. točka (d),
                           
                        
                               
                           
                           
                              članak 78. stavak 1. točka (b) i članak 78. stavak 2., usp. Prilog VII. dio II., usp. Dodatak I. Prilogu VII.,
                           
                        
                               
                           
                           
                              članak 80., usp. Prilog VIII.,
                           
                        
                               
                           
                           
                              članci 81. i 82.,
                           
                        
                               
                           
                           
                              članak 83. stavci 2. i 3.,
                           
                        
                               
                           
                           
                              članci 92. do 108.,
                           
                        
                               
                           
                           
                              članci 112. i 113.,
                           
                        
                               
                           
                           
                              članci 117. do 121.,
                           
                        
                               
                           
                           
                              članak 146., i
                           
                        
                               
                           
                           
                              članak 147. stavci 1. i 2.
                           
                        Odredbe se primjenjuju s prilagodbama koje se mogu izvesti iz odredbi glavnog teksta Sporazuma, horizontalnih prilagodbi u uvodu Protokola 47. uz Sporazum te posebnih prilagodbi u Dodatku 1. Protokolu 47. uz Sporazum.
               
            
                  (b)
               
               
                  Predstavnici država EFTA-e u potpunosti sudjeluju u radu Odbora iz članka 229. Uredbe koji rješava pitanja iz područja primjene akata navedenih u Sporazumu, no nemaju pravo glasa.”
               
            Članak 2.
      Vjerodostojni su tekstovi Uredbe (EU) br. 1308/2013 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 6. veljače 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 5. veljače 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 347, 20.12.2013., str. 671.
      
      
         (2)  SL L 299, 16.11.2007., str. 1.
      
      
         (*1)  Ustavni zahtjevi nisu navedeni.